Kystmuseet i Sogn og Fjordane

Kystmuseet i Sogn og Fjordane er et kulturhistorisk museum som ligger i Florø i Sogn og Fjordane.

Museet ble stiftet i 1980 og er fra 2009 en del av Musea i Sogn og Fjordane. Museet viser natur- og kulturforholdene langs kysten i fortid og nåtid. Hovedhusene ligger i et 74 mål stort museums- og friområde, og rommer et typisk fiskerhjem, en utstilling om fremveksten av bysamfunnet i Florø, og en stor båtsamling. I båtsamlingen finnes blant annet «Bakkejekta», en jekt fra midten av 1700-tallet.

På området skal det bygges opp et miljø som viser bosetningene fra de ytre øyene og langs fjorden.

Museet har også en stor utstilling om oljevirksomheten i Nordsjøen, det såkalte «Snorreankeret», oppkalt etter Snorrefeltet. I 2022 måtte Snorreankeret stenges av fordi trebroen hadde råteskader som gjorde den farlig å krysse. I 2023 ble det bevilget penger til å sette broen i stand.

Museet eier også mindre museumsanlegg i Gulen og Selje.

 Referanser 

 Eksterne lenker 




Kategori:Kultur i Kinn
Kategori:Museer i Vestland
Kategori:Museer etablert i 1980